
Répáshuta Község Önkormányzata

3559 Répáshuta, Kossuth út 2.

38-13/2012.




     JEGYZŐKÖNYV 

Készült Répáshuta Község Önkormányzata Képviselő-testületének 2012. október 3. napján 17.00 órakor kezdődő üléséről.

Jelen vannak:
Mátrai Károly polgármester


Telekes Gábor alpolgármester


Erdős Tamás önkormányzati képviselő


Kátai Imre


„


Petőfi Valéria

„


Dr. Hegyközi Béla körjegyző

A polgármester köszönti a képviselő-testületet. Megállapítja, hogy az ülés határozatképes, azt megnyitja.

Ismerteti a napirendet:

1./ Hitelfelvételek megtárgyalása

     Előadó: Mátrai Károly polgármester

A napirendi pontokkal valamennyi képviselő egyetért.

- A polgármester előadja, hogy az Európai Mezőgazdasági Vidékfejlesztési Alapból falumegújításra- és fejlesztésre kapott támogatás 8.071.000.-Ft. A támogatás utófinanszírozású. A kivitelezőt ki kell fizetni, és ezt követően kerülhet sor a támogatás kifizetésére. Ez úgy hidalható át, hogy az önkormányzat a támogatás megelőlegezésére rövid lejáratú (1 év) hitelt vesz fel. A beruházás befejezése után kapja meg az önkormányzat a támogatást, a hitel ebből lesz visszafizetve.

Javasolja a hitel felvételét.

Észrevétel nem hangzott el.

Ezt követően a képviselő-testület 5 egyhangú igen szavazattal a következő határozatot hozta:

Répáshuta Község Képviselő-testületének 30/2012(X.3.)

Önkormányzati Határozata

Tárgy: Rövid lejáratú hitelfelvétel az Európai Mezőgazdasági Vidékfejlesztési Alap Falumegújítás- és fejlesztés támogatás megelőlegezésére

Répáshuta Község Önkormányzat Képviselő-testülete az OTP Bank Nyrt. Miskolci Fiókjától történő 8.071 eFt rövid lejáratú hitel felvételével egyetért.

A Képviselő-testület kötelezettséget vállal arra, hogy a kért hitelt és járulékait a futamidő alatt – a felhalmozási és tőke jellegű kiadásokat megelőzően – a költségvetésébe betervezi és jóváhagyja.

A futamidő vonatkozásában a testület úgy nyilatkozik, hogy a rövid lejáratú hitelt 2012. év október hó 16. napjától kívánja igénybe venni és 2013. év október hó 15. napig visszafizeti.

A Képviselő-testület a kért rövid lejáratú hitel és járulékai erejéig az OTP Bank Nyrt. részére felajánlja az Önkormányzat a Európai Mezőgazdasági Vidékfejlesztési Alap Falumegújításra- és falufejlesztésre elnyert  támogatást.

A testület nyilatkozik arról, hogy az Önkormányzat kötelezettségvállalása megfelel az 1990. évi LXV. tv. 88. §. (2) bekezdésében foglaltaknak

Amennyiben a vállalt kötelezettségének az Önkormányzat nem tenne eleget, úgy a testület hozzájárul ahhoz, hogy az OTP Bank Nyrt. a megjelölt bevételekből a hiteltörlesztésnek és járulékának megfelelő összeget zárolja, a fizetési kötelezettség esedékességének időpontjában a szerződés szerinti kötelezettségek teljesítésének céljából leemelje.

A testület felhatalmazza a polgármestert a hitelszerződés aláírására.

Felelős: Mátrai Károly polgármester
Határidő: azonnal
- Ezt követően a polgármester előadja, hogy október végén lejár a 2 MFt összegű rövid lejáratú hitel. A likviditás biztosítása érdekében javasolja a rövid lejáratú hitel újrafelvételét.

Észrevétel nem hangzott el.

Ezt követően a képviselő-testület 5 egyhangú igen szavazattal a következő határozatot hozta:

Répáshuta Község Képviselő-testületének
31/2012.(X.3). Önkormányzati Határozata
Tárgy: Rövid lejáratú hitelfelvétel

Répáshuta Község Önkormányzat képviselő-testülete az OTP Bank Nyrt.-től  2.000.000.- Ft rövid lejáratú hitel felvételével egyetért.

A képviselő-testület kötelezettséget vállal arra, hogy a hitel futamidejének időtartama alatt a kért hitel törlesztését és járulékainak megfizetését - a felhalmozási és tőke jellegű kiadásokat megelőzően - a költségvetésbe betervezi és jóváhagyja.

A futamidő vonatkozásában a testület úgy nyilatkozik, hogy a kért hitelt 2012. október 31. napjától kívánja igénybe venni és 2012. december 30.napjáig visszafizeti.

A kért hitel fedezetéül a képviselő-testület az alábbi jogi biztosítéko(ka)t ajánlja fel:

1.) az Önkormányzat 6/1994. (VIII.29.) számú vagyonrendelete alapján, a törzsvagyonhoz nem tartozó, forgalomképes ingatlanokra jelzálogjog bejegyzés. A felajánlott ingatlanok per-, igény- és tehermentesek, más jogügylethez lekötve nincsenek, és nem képezte apport tárgyát sem. Az ingatlanok a hatósági- és az alapvető lakossági szolgáltatások ellátásában nem vesznek részt. A testület hozzájárul az ingatlanoknak az OTP Bank Nyrt. javára szóló, a hitel és járulékai mértékéig terjedő jelzáloggal történő megterheléséhez, első helyi zálogjogi ranghelyen.

Az ingatlanok adatai a következők:

	Ingatlan megnevezése
	Ingatlan címe
	Helyrajzi szám
	Tulajdoni hányad
	Forgalmi érték eFt

	Tornaterem
	Répáshuta

Herman O út 4/A
	2/1
	1/1
	95.372.000.- Ft


Az Önkormányzat a felajánlott ingatlanra vonatkozó vagyonbiztosításból eredő jogokat az OTP Bank Nyrt-re engedményezi.

2.) A képviselő-testület a rövid lejáratú hitel biztosítékaként az OTP Bank Nyrt. részére felajánlja a központi költségvetésből származó bevételeit: Állami normatív hozzájárulást, valamint adójellegű önkormányzati bevételeit: átengedett adóbevételek, helyi adóbevételek.

A testület nyilatkozik arról, hogy az Önkormányzat kötelezettségvállalása megfelel az 1990. évi LXV. tv. 88. §. (2) bekezdésében foglaltaknak.

A testület felhatalmazza a polgármestert a hitelszerződés aláírására.

Felelős: Mátrai Károly polgármester

Határidő: azonnal

Ezt követően a polgármester megköszöni a részvételt, az ülést bezárja.

Kmf.


Mátrai Károly
Dr. Hegyközi Béla


polgármester
körjegyző

